Riss Dansekompani

Riss Dansekompani ble etablert som en frigruppe i Bergen høsten 1982.
Initiativtakerne var Merete Blinkenberg og Mona Økland.
Med fra begynnelsen var også Elizabeth Guino-o, Erik Joung, Anners Lerdal og Tone Tjemsland.
Kompaniets første forestilling Fra gate til scene ble vist på Bryggens Museum i mars 1983.
Samme år ble også Bjørn A. Willberg Andersen med i Riss. Willberg Andersen, Joung, Lerdal og Tjemsland forlot Riss etter 1-2 år, og i flere år besto kjernen av Blinkenberg, Økland, Guino-o, Liv Basberg som kom med fra 1984 og Benedicte Meyer Amundsen noen år senere.
Frem til ca. 1992 besto produksjonen av forestillinger i en danseteatertradisjon koreografert hovedsakelig av Mona Økland og barne-/ungdomsforestillinger koreografert av Merete Blinkenberg.
I en rekke av forestillingene samarbeidet Økland med Peter A. Cripps som både komponerte musikk, skrev tekster og utformet scenografi og kostymer.
En annen av Riss dansekompanis samarbeidspartnere var billedkunstner Inger Haugen som var scenograf og kostymeansvarlig på flere av både barne- og voksenforestillingene.
Linda Krogsæther var danser og fast medlem av kompaniet 1988-1989.
Fra 1990 var Jarle Aadna en av Riss’ faste utøvere og Borghild Vardøy og Guttorm Andersen var også utøvere i flere prosjekt.


== Utendørsprosjekter ==
I 1991 markerte uteprosjektet Resten starten på en ny periode i Riss.
Idé og koreografi var ved Benedicte Meyer Amundsen som allerede i flere år hadde vært danser i gruppen.
Resten foregikk på restene av en betongbrygge rett utenfor Bergen sentrum og fikk, til å være en i utgangspunktet stedsspesifikk forestilling, en spesiell utvikling ved at den ble flyttet til en rekke nye steder i årene 1991-1996: Solstrand hotell i Os, supermarkedet i Radøy, havnen i Strømnes, Orknøyene, kirketrappen på St. Magnus Cathedral i Kirkwall, Orknøyene, fra kai til kai i Bergens havneområde, på taket av fiskehallen i Stavanger sentrum.
Riss innledet i 1993 et samarbeid med den finske koreografen og dansekunstneren Reijo Kela som jobber særlig med stedsspesifikke prosjekt. Forestillingen Smålongeren ble innlemmet i Kelas prosjekt Kaunit je Rohkeat i Suomussalmi i Finland sommeren 1994.
Elizabeth Guino-o var også koreograf for et uteprosjekt, Ankle deep i 1996. Dette foregikk på USF Verftet og var et samarbeid med Nattjazz og billedkunstnerne Erik Joung og Jørgen Blitzner. Her ble det rigget en undervannsscene i sjøen utenfor kaikanten som etter å ha blitt timet med flo- og fjæretidene, var tilpasset nøyaktig slik at danserne på forestillingstidspunktet danset med vannet nettopp ”ankle deep”.
Etter Merete Blinkenbergs død i 1996 drev Basberg og Meyer Amundsen  kompaniet videre og endret navnet til Gruppe ab. Basberg og Meyer Amundsen la ned gruppen i 1999.


== Riss Dansekompanis forestillinger ==
Fra gate til scene 1983, koreografier av Mona Økland, Merete Blinkenberg, Elizabeth Guino-o
Celluloid 1984, koreografier av M. Økland og M. Blinkenberg
Hvor er Afrika?, 1984, koreografi M. Blinkenberg
Sa Bundok Ng Silang 1985, koreografi E. Guino-o
Tilværelsens ensformige mangfold 1985, koreografi M. Økland
Tryllefløytene 1986, koreografi M. Blinkenberg
It’s strange when you think about it 1987, koreografi M. Økland og E. Guino-o
The beginning of the N 1988, koreografi M. Økland
1+1 alltid 2? 1988, koreografi M. Blinkenberg
Men derfor 1989, koreografi M. Økland, tekst Peter A. Cripps
Suite i stjålen tid 1989, koreografi M. Økland
Duell 1989, koreografi Denis de Visscher
Something to do with birds 1990, koreografi M. Økland
Seks kryptiske danser 1991, koreografi M. Økland
Resten 1991, koreografi Benedicte Meyer Amundsen
Storebjørn 1992, koreografi M. Blinkenberg
Kapteinen 1992, koreografi B. Meyer Amundsen
KGB danser 1993, koreografier av M. Blinkenberg, B. Meyer Amundsen, Laila Takle, Borghild Vardøy m. fl.
Svarte striper 1993, koreografi Roel Voorintholt(Introdans)
Stilhistorisk dans, 1993, instruksjon M. Blinkenberg
Smålongeren 1993, koreografi Reijo Kela
Årstider 1994, koreografi M. Blinkenberg og E. Guino-o
Hendelser på Verftet 1994, koreografier av M. Blinkenberg, E. Guino-o, L. Takle, Ane Smørås, Guttorm Andersen, Jarle Aadna, L. Basberg.
Bergenbulk 1994, koreografi B.Meyer Amundsen
Girls and saxophone sex 1995, koreografi R. Kela
Miehen kyynel/Mannens tåre 1995, koreografi R. Kela
Ankle deep 1996, koreografi E. Guino-o


== Gruppe ab's forestillinger ==
Solo 1997, galleriprosjekt, koreografi Benedicte Meyer Amundsen
Solotaigainformation 1998, koreografi B. Meyer Amundsen
Soli 1+3 1999, koreografier av B. Meyer Amundsen, L. Basberg, Desirée Delauney, Susan Rethorst


== Referanser ==


== Eksterne lenker ==
Intervju med Liv Basberg og Mona Økland om Riss Dansekompani Arkivert 13. august 2016 hos Wayback Machine.